**Frol IL orientering**

**Årsmelding 1977**

Orienteringsutvalget har bestått av:

Johan Skjerve, oppmann

Gustav Strandholmen

Ingrid Venås

Vidar Venås

Hans Lund

Bjørn Bye

Birgit Reistad

Småoppmenn har i år vært: Okkenhaug - Kari Reistad

Hegle – Hege Marit Nordgård

Halsan – Jan Inge Jacobsen

Mule – Bjørg Skjerve

Styret har hatt 3 møter.

**REPRESENTASJON**

Kretstinget 1976 ble holdt i Malm, med Malm i.l.s o-avdeling som teknisk arrangør. Representanter for Frol var Vidar Venås, Aina Bye og Eli Granås. Tradisjonen tro var også denne gangen medaljevinnerne i KM innbudt. Som vanlig var det mange frolinger som skulle ha vært der.

**INSTRUKSJON**

O-skoleopplegget ble delvis sløyfet i år. I stedet ble det satsa på egen «time» med instruksjon for nybegynnere på de første treningsløpa i Borgsåsen. Dette ble fulgt opp med en egen nybegynnerkarusell. Interessen for instruksjon var upåklagelig blant de yngste. Adskillig dårligere var interessen da Bjørn Bye skulle forsøke et o-kurs for voksne. Nedre aldersgrense var satt til 15 år, men ikke en eneste møtte opp. Også i år har vi arrangert O-Troll i skolene. Skoleløp ble arrangert for Mule, Okkenhaug, Halsan og Levanger.

**TRENING**

Hovedtreninga foregikk på Leira sammen med friidrettsavdelinga. I mars og april hadde vi noen gate-o-løp, samt at vi hadde trening på nær-karta i Halsan og Okkenhaug. Som vanlig begynte treningsløpa i Borgsåsen nokså tidlig. P.g.a. snøforholdene var det linjeorientering det gikk på de første gangene. Videre utover vårparten ble det arrangert flere treningsløp, og i sommerferien hadde vi et fjell-løp, basert på O-Trampposter.

**KURS, LEIRE**

O-kretsen arrangerte løypeleggerkurs i vår. Den teoretiske delen var på Verdalsøra, og den praktiske delen ble avviklet i samband med vår samling på Vikanfjellet. Fra Frol deltok: Jan Inge Jacobsen, Hege Marit Nordgård, Kari Reistad, Berit Reistad, Turid Skjerve og Aina Bye. Deltagere hadde vi også på kretsens o-leir på Skallstuggu. Bjørn Bye sto som leder for en egen nybegynnerleir på Skallstuggu, men oppmøtet var ikke det helt store.

**KARTSITUASJONEN**

Nytt opplag av «Gjeldsåsen» ble trykt i vår. Et fint fjellkart har vi kjøpt fra NGO. Synfaringsarbeidet står i stampe. Vi må vel vurdere om vi skal begynne å betale synfaringsarbeidet som mange andre klubber gjør.

**EGNE ARRANGEMENT**

Foruten treningsløpa har vi også i år arrangert O-karusellen, 3 nær-løp med det siste som jaktløp. Bra deltagelse og vellykka arrangement. Den 28.august var Frol arrangør av KM individuelt.. Ca 150 deltagere. I Vesta-Hygeacupen arrangerte vi 2. runde mellom Selbu og Namsos. Ca 100 løpere stilte til start.

Tredagers i Frol med OK Rebelsk og Frol som arrangører markerte også i år sesongavslutninga. Frol arrangerte natt-løp på fredagskvelden, og stafetten på søndag. Lørdagskvelden sto OK Rebelsk som arrangør av «Høstens vakreste eventyr» på Breidablikk. Bra deltagelse over hele linja. På O-stafetten stilte hele 16 lag, trass i kaldt regnvær. Men lag fra de andre avdelingene i Frol savnes fortsatt.

**O-TRAMPEN**

Dette er 7.året vi har O-Trampen. For å prøve å øke oppslutninga sendte vi ut en informasjonsbrosjyre noen dager før start. En liten stigning i salget av deltagerkonvolutter er registrert.

**DELTAKING I KONKURRANSELØP**

Antall starter i denne sesongen har blitt ca 500. Flest starter har Aina Bye og Arne Grevskott med 27. Som en god nummer to følger Torbjørn Sirum med 26. Antall førsteplasser i åpne løp har i år blitt 48. Flest har Tor J. Strandholmen med 8, Turid Skjerve har 7 og Aina Bye og Arne Grevskott har 6 hver.

I NM junior individuelt stilte Liv Venås og Torbjørn Sirum. De ble hhv nr. 28 og 71. I stafetten stilte Frol med både dame- og herrelag. Aina Bye, Bjørg Skjerve og Liv Venås endte på en fin 17.plass. Olav M Indgaard, Torbjørn Sirum og Terje Kanstad endte som nr. 47. Til Hovedløpet for yngre stilte 3 frolinger: Hege Marit Nordgård, Arne Grevskott og Paul Venås. Ingen hadde dagen.

I KM stafett ble det førsteplass til Arne Grevskott, Lars Moksnes og Tor J Strandholmen i gutteklassen. Liv Venås, Bjørg Skjerve og Aina Bye fikk en andreplass i dameklassen.

I KM individuelt ble det gull til Hege M Nordgård i D 15-16. Turid Skjerve ble nr. 2. I D -12 ble det tredjeplass til Hanne Skjerve. Tor J Strandholmen tok andreplass i H 13-14. >Vår juniorer og seniorer var opptatt med arrangementet.

I Vesta-Hygeacupen kom vi i år bare til andre runde. Da ble vi utslått av Malvik. I første runde var vi fri favorittstempelet, og da slo vi ut Byåsen knepent. Ellers har frolinger deltatt både i Solo-77 og Dølauka, og oppnådd brukbare plasseringer.

**SØKNAD OM LØP NESTE ÅR**

I vårsesongen har vi fått tildelt bare ett nærløp enda. Det blir 4.mai. Vi søkte om et nasjonalt løp sist i august. Det har blitt flytta til 30.juli, og muligens med KM langdistanse. Sist i september skal vi arrangere et natt-o-løp, og i tillegg til dette kommer nybegynnerkarusellen, Vesta-Hygeacupen, treningsløp og O-troll.

**KOMMENTAR**

Nybegynnerinstruksjon ble ikke drevet så grundig i år som tidligere. Meningen er at vi skal komme sterkere tilbake neste år på dette feltet. Vi ser gjerne at foreldre slår seg med i orienteringa. Det er ikke fa`li.

Resultata fra årets sesong ligger vel på omtrent samme nivå som tidligere, og oppslutninga om orienteringa er fortsatt god. Men den kan bli bedre.

Arrangementa vi har hatt har gått greit. Det kan vi takke gode funksjonærer for. Til slutt er det bare å takke løpere og medhjelpere for en god sesong, og vel møtt igjen neste år!

22.11.77

For o-avdelina

Johan Skjerve (oppmann)